ગઢડા પાસે આવલે બોટાદ તાલુકાના સમઢિયાળા ગામમાંથી પસાર થતી નર્મદા કેનાલમાં ન્હાવા પડેલા 12 બાળકોમાંથી 4 બાળકો અંદર ડૂબી ગયા હતા જ્યારે 8 બહાર નીકળીને બચવામાં સફળ રહ્યા હતા. ડૂબી ગયેલા 4 બાળકો પૈકી સંદીપ બાવળિયાને તાત્કાલિક બહાક કાઢીને બોટાદ હોસ્પિટલ ખાતે સારવાર માટે ખસેડતા તેનો બચાવ થયો હતો જોકે બાકીના ત્રણ બાળકો હજી પણ મળી શકયા નથી. વધુમાં જાણવા મળ્યું હતું કે બાળકોએ તેમના માતા પિતાને કેનાલ પર જતા હોવાની કોઈ જાણ કરી નહોતી. ઘટનાની જાણ થતાં બોટાદ મામલતદાર, ડીડીઓ, તથા પોલીસ ઘટના સ્થળે પહોંચી ગયા હતાં જોકે બાળકો ડૂબ્યાની માહિતી મળતા જ ગામમાં ટોળે ટોળા ઉમટયા હતા.